**Besnik Hasi** (s. 29. joulukuuta 1971) on kosovolais-albanialainen jalkapallovalmentaja ja entinen keskikenttäpelaaja. Marraskuusta 2023 lähtien hän on toiminut belgialaisen KV Mechelenin päävalmentajana.

Ura pelaajana
-------------

Hasi aloitti jalkapalloilun synnyinmaassaan KF Vëllaznimiin riveissä. Juniorivuosien jälkeen Hasi siirtyi KF Liriaan, jossa teki läpimurtonsa aikuisten tasolla. Ura jatkui NK Zagrebissa, mutta vähäisen peliajan myötä Hasi siirtyi lainalle NK Dinamo Pancevoon. Hän pelasi lainalla eri seuroissa, muttei onnistunut saamaan vastuuta ja peliaikaa. Vuonna 1994 Hasi siirtyi KRC Genkiin, jossa vastuuta tuli 2. divisioonassa, mutta joukkueen noustua liigaan kaudeksi 1996/97 Hasin peliaika väheni. Kaudella 1997/98 hän edusti TSV 1860 Müncheniä ja palasi kauden jälkeen takaisin Genkiin. Nyt tuli myös vastuuta ja Hasi oli avainpelaajia Genkin juhliessa historiansa ensimmäistä Belgian mestaruutta kaudella 1998/99. 

Hasi siirtyi kesällä 2000 RSC Anderlechtiin, jossa hän pelasi kuusi kautta. Lukuisat loukkaantumiset ja polvivammat varjostivat Anderlecht-vuosia, joiden aikana hän pääsi juhlimaan kolmea Belgian liigamestaruutta. Kokenut puolustavissa rooleissa viihtynyt Hasi siirtyi kaudella 2005/06 KSC Lokereniin ja lopetti uransa Cercle Bruggessa kauden 2007/08 jälkeen.

Ura valmentajana
----------------

Hasi aloitti valmennusuransa RSC Anderlechtin organisaatiossa juniorivalmentajana. Vuonna 2009 hän nousi edustusjoukkueen apuvalmentajaksi ja työskenteli Ariël Jacobsin ja John van den Bromin valmennustiimeissä. Maaliskuussa 2014 hänestä tuli Anderlechtin päävalmentaja van den Bromin saatua potkut. Hänen johdollaan Anderlecht piristyi ja nousi mestaruusplayoffsien myötä lopulta Belgian mestariksi. Seuraavalla kaudella mestaruus jäi uusimatta. Mestarien liigassa Hasi johdatti Anderlechtin muun muassa upeaan 3–3 tasapeliin Arsenalia vastaan. Kaudella 2015/16 Anderlecht jäi mestaruustaistelussa toiseksi ja kauden jälkeen Hasi siirtyi puolalaisen KP Legia Varsovan valmentajaksi. Kausi alkoi Legian osalta katastrofaalisesti ja joukkue vajosi liigan hännille. Seurajohto erotti Hasin tehtävästään jo syyskuun puolivälissä 2016.

Kesäkuussa 2017 Hasista tuli kreikkalaisen Olympiakosin päävalmentaja. Albanialaisen pesti suurseurassa päättyi lopulta lyhyeen, kun seura erotti hänet tehtävistään syyskuun lopulla 2017. Viimeinen naula Hasin arkkuun oli 3–2 derbytappio AEK Ateenalle.

Heinäkuussa 2018 Hasi siirtyi Saudi-Arabian pääsarjaan Al-Raedin päävalmentajaksi. Hasi valmensi Al-Raedia kolme kautta, kunnes siirtyi kesällä 2021 Al-Ahlin päävalmentajaksi. Hän sai potkut seurasta maaliskuussa 2022.

Marraskuussa 2023 Hasi palasi valmentamaan Belgiaan, kun hänestä tuli KV Mechelenin uusi päävalmentaja.

Meriitit
--------

### Pelaajana

* Belgian mestaruus (4): 1999, 2001, 2004, 2006
* Belgian cup: 2000
* Belgian supercup (2): 2000, 2001

### Valmentajana

* Belgian mestaruus: 2014
* Belgian supercup: 2014

Aiheesta muualla
----------------

* Kuvia tai muita tiedostoja aiheesta **Besnik Hasi** Wikimedia Commonsissa

* Hasi Mestarien liigan sivuilla (englanniksi)

Lähteet
-------

1. ↑  Hasi, Besnik
2. ↑  BESNIK HASI
3. ↑  Van den Brom makes way for Hasi at Anderlecht
4. ↑  Anderlecht beat Lokeren to win Belgian title as Standard Liege finish runners-up
5. ↑  Arsenal 3-3 Anderlecht: Gunners throw away three-goal lead as Aleksandar Mitrovic scores last-minute equaliser for Belgians
6. ↑  HASI TRENEREM LEGII WARSZAWA!
7. ↑  BESNIK HASI ODSUNIĘTY OD PIERWSZEJ DRUŻYNY
8. ↑  New Olympiakos coach Hasi targets Champions League progress
9. ↑  OFFICIAL: HASI SACKED, LEMONIS RETURNS TO OLYMPIACOS
10. ↑  Besnik Hasi appointed as new coach for Mohamed Atwa’s Al Raed
11. ↑  الأهلي.. خامس محطات هاسي
12. ↑  إقالة هاسي من تدريب أهلي
13. ↑  Besnik Hasi is de nieuwe trainer van KV Mechelen


|  |  |  |
| --- | --- | --- |
| Edeltäjä:**John van den Brom** | **RSC Anderlechtin päävalmentaja**3/2014–2016 | Seuraaja:**René Weiler** |

|  |  |  |
| --- | --- | --- |
| Edeltäjä:**Stanislav Tšertšesov** | **KP Legia Varsovan päävalmentaja**6–9/2016 | Seuraaja:**Aleksandar Vuković** |

|  |  |  |
| --- | --- | --- |
| Edeltäjä:**Tákis Lemonís** | **Olympiakosin päävalmentaja**6–9/2017 | Seuraaja:**Tákis Lemonís** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |